
ΘΕΜΑ: Πρόσκληση συμμετοχής σε διαδικασία διαπραγμάτευσης χωρίς προηγούμενη δημοσίευση, για την ανάθεση νέων δρομολογίων μεταφοράς μαθητών σε σχολικές μονάδες Πρωτοβάθμιας και Δευτεροβάθμιας Εκπαίδευσης, χωρικής αρμοδιότητας Π.Ε. Καρδίτσας, για το σχολικό έτος 2026-2027, προϋπολογισμού 59.973,09€, συμπεριλαμβανομένου ΦΠΑ και προαιρέσεων 30%.

 Ανακοινώνουμε ότι τη Πέμπτη, 1-10-2026 και ώρα 11:00 π.μ. θα διενεργηθεί διαπραγμάτευση τιμής, χωρίς δημοσίευση προκήρυξης, για την ανάθεση νέων δρομολογίων για τη μεταφορά μαθητών σε σχολικές μονάδες Πρωτοβάθμιας και Δευτεροβάθμιας Εκπαίδευσης, χωρικής αρμοδιότητας Π.Ε. Καρδίτσας, για το σχολικό έτος 2026-2027, προϋπολογισμού 59.973,09€, συμπεριλαμβανομένου ΦΠΑ και προαιρέσεων 30%, σύμφωνα με την παρ. 2γ του άρθρου 32 του ν. 4412/2016, όπως ισχύει, τις διατάξεις του άρθρου 391 του Ν. 4957/2022 (ΦΕΚ 141/Α΄), όπως τροποποιήθηκε και ισχύει και, κατόπιν της υπ’ αριθμ. 1473/2026 (ΑΔΑ: 9Σ0Α7ΛΡ-Θ1Ν) απόφασης της Περιφερειακής Επιτροπής. 
Επισημαίνεται ότι από την ανωτέρω διαδικασία θα ανατεθεί η εκτέλεση δρομολογίου/ων με τους όρους που αναφέρονται στην υπ΄ αριθμ. 4/2025 Διακήρυξη.
Κατόπιν των ανωτέρω, καλούνται τα φυσικά ή νομικά πρόσωπα, που επιθυμούν να υποβάλλουν οικονομική προσφορά, σύμφωνα και με όσα ορίζονται στο άρθρο 103 του ν. 4412/2016, για τα δρομολόγια του συνημμένου πίνακα, να προσέλθουν την ανωτέρω ημέρα και ώρα ενώπιον της αρμόδιας Επιτροπής (Κουμουνδούρου 29, 431 32 Καρδίτσα, Αίθουσα Συνεδριάσεων, 1ος όροφος). 
Επισημαίνεται ότι η αξιολόγηση των προσφορών θα πραγματοποιηθεί σε ενιαίο στάδιο με την ανάθεση της σύμβασης. Συνεπώς, οι ενδιαφερόμενοι θα πρέπει να προσκομίσουν: 
1. Οικονομική προσφορά, σύμφωνα με το υπόδειγμα που επισυνάπτεται. 
2. Υπεύθυνη δήλωση (επισυνάπτεται) της παρ. 4 του άρθρου 8 του Ν. 1599/1986 του οικονομικού φορέα, εκ μέρους του νόμιμου εκπροσώπου του, χωρίς να απαιτείται θεώρηση γνησίου της υπογραφής από αρμόδια διοικητική αρχή ή τα Κ.Ε.Π., στην οποία να δηλώνεται ότι αποδέχεται τους όρους της υπ΄ αριθμ. 4/2025 Διακήρυξης και της παρούσας πρόσκλησης. Η εν λόγω υπεύθυνη δήλωση συντάσσεται μετά την ανάρτηση της πρόσκλησης για την διενέργεια διαπραγμάτευσης. 
3. Τα δικαιολογητικά, όπως αναφέρονται στο συνημμένο έντυπο αποδεικτικών μέσων. 
Οι προσφορές μπορούν επίσης να αποστέλλονται, με ευθύνη των οικονομικών φορέων, μέσω ταχυδρομείου ή υπηρεσίας ταχυμεταφοράς (courier) στη Γραμματεία της Διεύθυνσης (Κουμουνδούρου 29, 431 32 Καρδίτσα, Δ/νση Διοικητικού - Οικονομικού, 3ος όροφος, γραφείο 4), έως την προηγούμενη εργάσιμη της ημερομηνίας διαπραγμάτευσης (Τετάρτη 30-09-2026 και έως ώρα 14:00 μ.μ.). Στο φάκελο θα αναγράφεται υποχρεωτικά: 
Π.Ε. Καρδίτσας 
Τμήμα Προμηθειών 
Προσφορά για τη διαδικασία διαπραγμάτευσης χωρίς προηγούμενη δημοσίευση, για την ανάθεση νέων δρομολογίων μεταφοράς μαθητών 
Η αρμόδια επιτροπή αξιολόγησης μπορεί να καλεί τηλεφωνικά για τη διενέργεια διαπραγμάτευσης τιμής όσους οικονομικούς φορείς δεν θα παρίστανται στη διαδικασία διαπραγμάτευσης. 

	Συνημμένα: 
1. Υπόδειγμα Οικονομικής Προσφοράς 
2. Υπεύθυνη δήλωση 
3. Πίνακας δρομολογίων 
4. Αποδεικτικά μέσα 

	Ο ΑΝΤΙΠΕΡΙΦΕΡΕΙΑΡΧΗΣ 
Π.Ε. ΚΑΡΔΙΤΣΑΣ 

